የከተሞች ልማታዊ ሴፍቲኔት ፕሮጀክት በ83 ከተሞች ሊተገበር ነው፡- ኢ/ር አይሻ መሐመድ
 የከተሞች ልማታዊ ሴፍቲኔት ፕሮጀክት በቀጣይ ተጨማሪ 72 ከተሞችን በማቀፍ በጠቅላላ በ83 ከተሞች እንደሚተገበር የኮንስትራክሽን ሚኒስትርና የፕሮጀክቱ ስትሪንግ ኮሚቴ ሰብሳቢ ኢ/ር አይሻ መሐመድ አስታወቁ።ኢ/ር አይሻ መሐመድ ባለፉት 5 ዓመታት ከ600 ሺህ በላይ ዜጎችን የዕለት ጉርስ ማሟላት እና ሕይወታቸውን ማስቀጠል መቻሉንም ገልፀዋል።የስትሪንግ ኮሚቴው በ2012 ሪፖርት እና በ2013 ዕቅድ ላይ እየተወያየ ነው።ፕሮጀክቱ በተተገበረባቸው ከተሞች ለከተሞች ፅዱነት እና አረንጓዴነት አስተዋፅኦ አድርጓል ብለዋል ኢ/ር አይሻ።የደሴ ከተማ ደግሞ በአርዓያነት በተነሳበት ውይይቱ ፕሮጀክቱ በቀጣይ ተጨማሪ 72 ከተሞችን በማቀፍ በጠቅላላ በ83 ከተሞች ይተገበራል ተብሏል።በፕሮጀክቱ የሥራ ዕድል ፈጠራን ለማካተት እና የስደተኞች የሥራ ዕድል ፈጠራም ለመተግበር በዝግጅት ላይ ነውም ተብሏል።